|  |
| --- |
| 1. **รายงานผลการดำเนินงานสำคัญด้านการกำกับดูแลกิจการ**
 |

|  |
| --- |
| **8.1 สรุปผลการปฏิบัติหน้าที่ของคณะกรรมการในรอบปีที่ผ่านมา** |
|  |

บริษัทฯ ตระหนักถึงความสำคัญของการดำเนินธุรกิจภายใต้การกำกับดูแลกิจการที่ดี เพื่อช่วยส่งเสริม
การดำเนินงานของบริษัทฯ ให้มีการเติบโตอย่างยั่งยืนและเป็นที่ยอมรับ คณะกรรมการบริษัทจึงได้กำหนดนโยบายเกี่ยวกับการกำกับดูแลกิจการที่ดี (Corporate Governance) โดยอาศัยหลักปฏิบัติและแนวทางปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี 2560 (Corporate Governance Code for listed companies 2017) ของคณะกรรมการกำกับหลักทรัพย์และตลาดหลักทรัพย์ ในการนี้ นโยบายเกี่ยวกับการกำกับดูแลกิจการที่ดีดังกล่าวได้กำหนดคุณสมบัติของกรรมการที่มีความหลากหลายทั้งในด้านทักษะ ประสบการณ์ เพศ ความสามารถเฉพาะด้านที่เป็นประโยชน์กับบริษัทฯ และข้อกำหนดเกี่ยวกับการสรรหาผู้บริหารที่มีภาวะผู้นำ มีวิสัยทัศน์และความรับผิดชอบ การกำหนดโครงสร้างการบริหารงานที่มีการควบคุมและติดตาม ตลอดจนการถ่วงดุลอำนาจ เพื่อเป็นหลักปฏิบัติและแนวทางปฏิบัติที่ชัดเจนและเพื่อให้เกิดการบริหารงานที่มีความเป็นธรรม มีจรรยาบรรณและความโปร่งใส คำนึงถึงสิทธิความเท่าเทียมกันของผู้ถือหุ้นและผู้มีส่วนได้เสีย การกำกับดูแลความเพียงพอของระบบควบคุมภายใน และการบริหารความเสี่ยงขององค์กร ทั้งนี้ เพื่อเพิ่มขีดความสามารถในการแข่งขันของ บริษัทฯ ซึ่งจะส่งผลต่อความเชื่อมั่นของผู้ถือหุ้น ผู้ลงทุนและผู้มีส่วนได้เสียทุกฝ่าย และเพื่อให้การดำเนินธุรกิจของบริษัทฯ เป็นไปอย่างมีประสิทธิภาพ และมั่นคง ตลอดจนสร้างคุณค่าให้กับบริษัทฯ อย่างยั่งยืน

* + 1. **การสรรหา พัฒนา และประเมินผลการปฏิบัติหน้าที่ของคณะกรรมการ**
			1. **หลักเกณฑ์การคัดเลือกกรรมการอิสระ**

คณะกรรมการบริษัทจะร่วมกันพิจารณาคุณสมบัติของบุคคลที่จะมาดำรงตำแหน่งเป็นกรรมการอิสระ
โดยกรรมการอิสระจะต้องมีคุณสมบัติครบถ้วนตามมาตรา 68 แห่ง พ.ร.บ. บริษัทมหาชนจำกัดและประกาศคณะกรรมการกำกับตลาดทุน ที่ ทจ.39/2559 เรื่อง การขออนุญาตและการอนุญาตให้เสนอขายหุ้นที่ออกใหม่ (รวมทั้งที่แก้ไขเพิ่มเติม) ไม่ขัดต่อมาตรา 89/3 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และต้องไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ ที่ กจ.8/2553 เรื่อง การกำหนดลักษณะขาดความน่าไว้วางใจของกรรมการและผู้บริหารของบริษัท (รวมทั้งที่ได้มีการแก้ไขเพิ่มเติม) รวมถึงประกาศข้อบังคับ และ/หรือ ระเบียบที่เกี่ยวข้อง นอกจากนี้คณะกรรมการบริษัทจะพิจารณาคัดเลือกกรรมการอิสระจากผู้ทรงคุณวุฒิที่มีประสบการณ์การทำงานและความเหมาะสมด้านอื่นๆ ประกอบกัน เพื่อพิจารณาแต่งตั้งเป็นกรรมการของบริษัทฯ ต่อไป

บริษัทฯ มีนโยบายการแต่งตั้งกรรมการอิสระอย่างน้อยหนึ่งในสามของจำนวนกรรมการทั้งหมดแต่ต้องไม่น้อยกว่า 3 ท่าน โดย ณ วันที่ 30 มิถุนายน 2565 คณะกรรมการบริษัทประกอบด้วยกรรมการอิสระ 4 ท่าน จากจำนวนกรรมการทั้งหมด 8 ท่าน ซึ่งไม่น้อยกว่าหนึ่งในสามของจำนวนกรรมการทั้งหมด ทั้งนี้ คุณสมบัติของกรรมการอิสระของบริษัทฯ สามารถสรุปได้ดังนี้

1. เป็นกรรมการของบริษัทผู้มีคุณสมบัติครบถ้วนในการเป็นกรรมการอิสระตามหลักเกณฑ์และเงื่อนไขที่สำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”) คณะกรรมการกำกับตลาดทุน และ/หรือตลาดหลักทรัพย์แห่งประเทศไทย (“ตลาดหลักทรัพย์ฯ”) ประกาศกำหนด
2. ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัทฯ
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัทฯ
3. ไม่เป็นกรรมการของบริษัทใหญ่ บริษัทย่อย หรือบริษัทย่อยลำดับเดียวกันเฉพาะที่เป็นบริษัทจดทะเบียน
4. มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบตามภารกิจที่ได้รับมอบหมาย โดยกรรมการตรวจสอบต้องสามารถอุทิศเวลาเพียงพอในการดำเนินงานของคณะกรรมการตรวจสอบ
5. ไม่ควรเป็นกรรมการในบริษัทจดทะเบียนอื่นเกินกว่า 5 แห่ง ทั้งนี้ ให้นับรวมบริษัทด้วย (ในกรณีที่บริษัทมีสถานะเป็นบริษัทจดทะเบียนแล้ว) อนึ่ง แม้ว่าสมาชิกของคณะกรรมการตรวจสอบทุกรายไม่จำเป็นต้องเป็นผู้เชี่ยวชาญทางด้านการบัญชีหรือการเงิน อย่างไรก็ตาม กรรมการตรวจสอบอย่างน้อย 1 รายต้องมีความรู้และประสบการณ์ด้านการบัญชีหรือการเงินอย่างเพียงพอ และควรได้รับการพัฒนาความรู้ด้านการบัญชีหรือการเงินอย่างต่อเนื่อง เพื่อประเมินผลกระทบต่อความเชื่อถือได้ของงบการเงิน นอกจากนี้ กรรรมการตรวจสอบควรได้รับการอบรมและเสริมสร้างความรู้อย่างต่อเนื่องและสม่ำเสมอในเรื่องที่เกี่ยวข้องกับการดำเนินงานของคณะกรรมการตรวจสอบ
6. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้ที่มีอำนาจควบคุมของบริษัท ทั้งนี้ ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย
7. ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนเข้าดำรงตำแหน่ง
8. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุดร รวมทั้งคู่สมรสของบุตรของกรรมการรายอื่น ผู้บริหาร ผู้ถือหุ้นรายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นกรรมการ ผู้บริหาร หรือผู้มีอำนาจควบคุมของบริษัทฯ หรือบริษัทย่อย
9. ไม่มีหรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทฯ เวันแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนเข้ารับตำแหน่ง อีกทั้งไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อม ทั้งในด้านการเงินและการบริหารงานของบริษัทฯ บริษัทในเครือ บริษัทร่วม หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

 ความสัมพันธ์ทางธุรกิจดังกล่าว รวมถึงการทำรายการทางการค้าที่กระทำเป็นปกติเพื่อประกอบกิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน การให้สินทรัพย์เป็นหลักประกันหนี้สิน รวมถึงพฤติการณ์อื่นในทำนองเดียวกัน ซึ่งเป็นผลให้บริษัทหรือคู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละ 3 ของสินทรัพย์ที่มีตัวตนสุทธิของบริษัทหรือตั้งแต่ 20 ล้านบาทขึ้นไป แล้วแต่จำนวนใดจะต่ำกว่า ทั้งนี้ การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกันโดยอนุโลม แต่ในการพิจารณาภาระหนี้ดังกล่าว ให้นับรวมภาระหนี้ที่เกิดขึ้นในระหว่าง 1 ปีก่อนวันที่มีความสัมพันธ์ทางธุรกิจกับบุคคลเดียวกัน

1. ไม่เป็นหรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่ เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปีก่อนเข้ารับตำแหน่ง
2. ไม่เป็นหรือเคยเป็นผู้ให้บริการทางวิชาชีพใด ๆ ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า 2 ล้านบาทต่อปีจากบริษัท บริษัทใหญ่ บริษัทย่อยบริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุมหรือหุ้นส่วนของผู้ให้บริการทางวิชาชีพนั้นด้วย เว้นแต่จะได้พันจากการมีลักษณะดังกล่าวมาแล้วไม่น้อยกว่า 2 ปีก่อนเข้ารับตำแหน่ง
3. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่ หรือผู้ถือหุ้น ซึ่งเป็นผู้ที่เกี่ยวข้องกับผู้ถือหุ้นรายใหญ่ นอกจากนี้แล้วยังต้องสามารถแสดงความเห็นหรือรายงานได้อย่างอิสระตามภารกิจที่ได้รับมอบหมายโดยไม่ต้องคำนึงถึงผลประโยชน์ใด ๆ ที่จะมาบีบบังคับให้ไม่สามารถแสดงความเห็นได้ตามที่พึงจะเป็น
4. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัทอื่น ซึ่งประกอบกิจการที่มีสภาพอย่างเดียวกัน และเป็นการแข่งขันที่มีนัยกับกิจการของบริษัท หรือ บริษัทย่อย
5. ไม่มีลักษณะอื่นใดที่ทำให้ไม่สามารถให้ความเห็นได้อย่างเป็นอิสระเกี่ยวกับการดำเนินงานของบริษัทได้
	* + 1. **การสรรหากรรมการและผู้บริหารระดับสูง**
				1. **การสรรหากรรมการ**

การคัดเลือกบุคคลที่จะแต่งตั้งเป็นกรรมการของบริษัทฯ จะกระทำผ่านการประชุมผู้ถือหุ้น โดยคณะกรรมการบริษัทจะเป็นผู้พิจารณาคัดเลือกจากประสบการณ์ ความรู้ ความสามารถ และคุณสมบัติตามที่กฎหมายกำหนด จากนั้นที่ประชุมผู้ถือหุ้นจะทำการคัดเลือกตามหลักเกณฑ์และวิธีการที่กำหนดไว้ในข้อบังคับของบริษัทฯ โดยบริษัทฯ จะแจ้งให้ผู้ถือหุ้นทราบถึงข้อมูลอย่างเพียงพอเกี่ยวกับบุคคลที่ได้รับการเสนอชื่อเพื่อประกอบการตัดสินใจ นอกจากนี้ ที่ประชุมผู้ถือหุ้นจะเป็นผู้อนุมัติโครงสร้างและอัตราค่าตอบแทนของคณะกรรมการบริษัท โดยจะพิจารณาให้มีความเหมาะสมกับความรับผิดชอบและจูงใจให้คณะกรรมการนำพาองค์กรให้ดำเนินงานตามเป้าหมายทั้งระยะสั้นและระยะยาว

ในการแต่งตั้งกรรมการจะต้องดำเนินการให้เป็นไปตามข้อบังคับของบริษัทฯ และข้อกำหนดของกฎหมายกับหลักเกณฑ์ต่างๆ ที่เกี่ยวข้อง โดยในการลงคะแนนเสียงเลือกตั้งกรรมการ บริษัทฯ ให้ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง และผู้ถือหุ้นแต่ละคนจะใช้คะแนนเสียงที่มีทั้งหมดเลือกตั้งบุคคลเดียวหรือหลายคนเป็นกรรมการก็ได้ ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้ และกรณีที่บุคคลซึ่งได้รับการเลือกตั้งมีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ประธานในที่ประชุมเป็นผู้ออกเสียงชี้ขาด ทั้งนี้ จะต้องมีความโปร่งใสและชัดเจนโดยการพิจารณาจะต้องมีประวัติการศึกษา และประสบการณ์การประกอบวิชาชีพของบุคคลนั้นๆ โดยมีรายละเอียดที่เพียงพอ เพื่อประโยชน์ในการตัดสินใจของคณะกรรมการบริษัทและผู้ถือหุ้น

ทั้งนี้ ภายหลังจากที่บริษัทฯ มีสถานะเป็นบริษัทจดทะเบียนแล้ว บริษัทฯ จะเปิดเผยข้อมูลของกรรมการของบริษัทฯ และกรรมการชุดย่อย อาทิ อายุ เพศ ประวัติการศึกษา ประสบการณ์ สัดส่วนการถือหุ้น จำนวนปีที่ดำรงตำแหน่ง จำนวนครั้งที่เข้าร่วมประชุม ค่าตอบแทนของคณะกรรมการบริษัท ทั้งที่เป็นตัวเงินและไม่ใช่ตัวเงิน การดำรงตำแหน่งกรรมการในบริษัทจดทะเบียนอื่น บทบาทหน้าที่และความรับผิดชอบ และรายงานผลการปฏิบัติงานของคณะกรรมการบริษัท และคณะกรรมการชุดย่อยในรายงานประจำปีของบริษัทฯ และ/หรือบนเว็บไซต์ของบริษัทฯ

* + - * 1. **การสรรหาผู้บริหารระดับสูง**

คณะกรรมการจะดำเนินการให้มั่นใจว่ามีการสรรหาและพัฒนาประธานเจ้าหน้าที่บริหารและผู้บริหารระดับสูงให้มีความรู้ ทักษะ ประสบการณ์ และคุณลักษณะที่จำเป็นต่อการขับเคลื่อนองค์กรไปสู่เป้าหมาย ดังนี้

1. คณะกรรมการบริษัทจะพิจารณาหลักเกณฑ์และวิธีการสรรหาบุคคลที่มีคุณสมบัติเหมาะสมเพื่อดำรงตำแหน่งประธานเจ้าหน้าที่บริหาร รวมถึงเป็นผู้พิจารณากำหนดค่าตอบแทนสำหรับประธานเจ้าหน้าที่บริหาร ซึ่งพิจารณาจากภาระหน้าที่และความรับผิดชอบ และผลการปฏิบัติงานตามเป้าหมายที่กำหนด รวมถึงผลการดำเนินงานในภาพรวมของบริษัทฯ โดยค่าตอบแทนดังกล่าวจะต้องสามารถเทียบเคียงได้กับบริษัทที่ประกอบธุรกิจในอุตสาหกรรมเดียวกัน และอยู่ในระดับเพียงพอที่จะสามารถรักษาผู้บริหารที่มีคุณสมบัติตามที่บริษัทฯต้องการ รวมทั้งสร้างแรงจูงใจให้มีการปฏิบัติงานที่มีคุณภาพและมาตรฐานที่ดี
2. คณะกรรมการบริษัทจะติดตามดูแลให้ประธานเจ้าหน้าที่บริหารดูแลให้มีผู้บริหารระดับสูงที่เหมาะสม โดยคณะกรรมการบริษัทจะร่วมกับประธานเจ้าหน้าที่บริหารพิจารณาหลักเกณฑ์และวิธีการในการสรรหาและแต่งตั้งบุคคล รวมถึงพิจารณาอนุมัติบุคคลที่ประธานเจ้าหน้าที่บริหารเสนอให้เป็นผู้บริหารระดับสูง (C Level)
3. เพื่อให้การดำเนินธุรกิจเป็นไปอย่างต่อเนื่อง คณะกรรมการบริษัทจะกำกับดูแลให้มีแผนสืบทอดตำแหน่ง (Succession Plan) เพื่อเป็นการเตรียมสืบทอดตำแหน่งประธานเจ้าหน้าที่บริหารและผู้บริหารระดับสูง
4. คณะกรรมการส่งเสริมและสนับสนุนให้ประธานเจ้าหน้าที่บริหารและผู้บริหารระดับสูงได้รับการอบรมและพัฒนา เพื่อเพิ่มพูนความรู้และประสบการณ์ที่เป็นประโยชน์ต่อการปฏิบัติงาน
	* + 1. **การแต่งตั้งและพ้นตำแหน่งของกรรมการ**
	1. คณะกรรมการบริษัทจะดำเนินการสรรหาบุคคลซึ่งมีคุณสมบัติครบถ้วนตามที่ระบุไว้ในกฎบัตรและตามหลักเกณฑ์และนโยบายในการสรรหาและกำหนดค่าตอบแทนและเสนอชื่อบุคคลดังกล่าวต่อที่ประชุมผู้ถือหุ้นเพื่อพิจารณาเลือกตั้งต่อไป
	2. ในการประชุมสามัญผู้ถือหุ้นประจำปีทุกครั้ง ให้กรรมการออกจากตำแหน่งจำนวน 1 ใน 3 ของจำนวนกรรมการในขณะนั้น ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน 3 โดยกรรมการที่ออกจากตำแหน่งตามวาระนั้น อาจได้รับเลือกให้กลับเข้ามารับตำแหน่งอีกได้ ทั้งนี้ กรรมการที่จะต้องออกจากตำแหน่งในปีแรกและปีที่สอง ภายหลังจดทะเบียนบริษัทฯ นั้น ให้จับสลากกัน ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
	3. นอกจากพ้นตำแหน่งตามวาระแล้ว กรรมการพ้นจากตำแหน่งเมื่อ
* ตาย
* ลาออก
* ขาดคุณสมบัติการเป็นกรรมการตามที่กำหนดในกฎบัตรฉบับนี้
* ขาดคุณสมบัติการเป็นกรรมการ หรือ มีลักษณะต้องห้ามตามกฎหมายว่าด้วยบริษัทมหาชนจำกัด หรือมีลักษณะที่แสดงถึงการขาดความเหมาะสมที่จะได้รับความไว้วางใจให้บริหารจัดการกิจการที่มีมหาชนเป็น ผู้ถือหุ้นตามที่กำหนดไว้ในพระราชบัญญัติหลักทรัพย์และตลาดหลักทรัพย์ รวมทั้งประกาศของสำนักงานก.ล.ต. ที่เกี่ยวข้อง
* ที่ประชุมผู้ถือหุ้นมีมติให้พ้นจากตำแหน่ง
* ศาลมีคำพิพากษาหรือคำสั่งให้ออก
	1. ในกรณีที่กรรมการบริษัทคนใด จะลาออกจากตำแหน่งก่อนครบวาระการดำรงตำแหน่ง ให้ยื่นใบลาออกต่อบริษัทฯ โดยให้การลาออกมีผลนับแต่วันที่ใบลาออกไปถึงบริษัทฯ หรือเวลาอื่นใดตามที่ระบุไว้ในใบลาออก ทั้งนี้ กรรมการซึ่งลาออกจะแจ้งการลาออกของตนให้นายทะเบียนบริษัทมหาชนทราบด้วยก็ได้
	2. ในกรณีที่ตำแหน่งกรรมการว่างลงเพราะเหตุผลอื่น นอกจากถึงคราวออกตามวาระให้คณะกรรมการเลือกคนใดคนหนึ่งซึ่งมีคุณสมบัติเหมาะสมและไม่มีลักษณะต้องห้ามตามกฎหมายเข้าเป็นกรรมการแทน เว้นแต่วาระของกรรมการที่ว่างเหลือน้อยกว่า 2 เดือน บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการ ได้เพียงวาระที่ยังเหลืออยู่ของกรรมการที่เข้ามาแทน
		1. **การเข้าร่วมประชุมและการจ่ายค่าตอบแทนคณะกรรมการรายบุคคล**

การเข้าประชุมของคณะกรรมการบริษัทสำหรับปี 2565 (ตั้งแต่วันที่ 1 มกราคม 2565 ถึงวันที่ 31 ธันวาคม 2565) และสำหรับงวดแปดเดือนสิ้นสุดวันที่ 31 สิงหาคม 2566 (ตั้งแต่วันที่ 1 มกราคม 2566 ถึงวันที่ 31สิงหาคม2566) มีรายละเอียดดังนี้

* + - 1. **การประชุมคณะกรรมการบริษัท**

| **รายชื่อ** | **จำนวนครั้งที่เข้าร่วมประชุม/จำนวนการประชุมคณะกรรมการ** |
| --- | --- |
| **1 ม.ค. 2565 - 31 ธ.ค. 2565** | **1 ม.ค 2566 - 31 ส.ค. 2566** |
| 1. นายสุรพิทย์ กีรติบุตร
 | - | 4/5 |
| 1. รศ.ดร.พรรณวิภา กฤษฎาพงษ์
 | 8/8 | 5/5 |
| 1. ดร.ธีรญา กฤษฎาพงษ์
 | 8/8 | 5/5 |
| 1. ดร.กฤษฎา กิตติโกวิทธนา
 | - | 4/5 |
| 1. นายสุทธิศักดิ์ เจษฎาไพสิฐ
 | - | 4/5 |
| 1. นายกิตติศักดิ์ ชนกมาตุ
 | - | 4/5 |
| 1. หม่อมหลวงดิศปนัดดา ดิศกุล
 | - | 3/5 |
| 1. นายกุดั่น สุขุมานนท์
 | - | 3/5 |

หมายเหตุ: กรรมการลำดับที่ 1 และ 4-8 ได้รับการแต่งตั้งตามมติที่ประชุมคณะกรรมการบริษัทครั้งที่ 1/2566 เมื่อวันที่ 20 มกราคม 2566 และที่ประชุมวิสามัญผู้ถือหุ้นครั้งที่ 1/2566 เมื่อวันที่ 31 มกราคม 2566

* + - 1. **การประชุมผู้ถือหุ้น**

| **รายชื่อ** | **จำนวนครั้งที่เข้าร่วมประชุม/จำนวนการประชุมผู้ถือหุ้น** |
| --- | --- |
| **1 ม.ค. 2565 - 31 ธ.ค. 2565** | **1 ม.ค. 2566 - 31 ส.ค. 2566** |
| 1. นายสุรพิทย์ กีรติบุตร
 | - | 1/3 |
| 1. รศ.ดร.พรรณวิภา กฤษฎาพงษ์
 | 2/2 | 3/3 |
| 1. ดร.ธีรญา กฤษฎาพงษ์
 | 2/2 | 3/3 |
| 1. ดร.กฤษฎา กิตติโกวิทธนา
 | - | 3/3 |
| 1. นายสุทธิศักดิ์ เจษฎาไพสิฐ
 | - | 3/3 |
| 1. นายกิตติศักดิ์ ชนกมาตุ
 | - | - |
| 1. หม่อมหลวงดิศปนัดดา ดิศกุล
 | - | - |
| 1. นายกุดั่น สุขุมานนท์
 | - | - |

หมายเหตุ : กรรมการลำดับที่ 1 และ 4-8 ได้รับการแต่งตั้งตามมติที่ประชุมคณะกรรมการบริษัทครั้งที่ 1/2566 เมื่อวันที่ 20 มกราคม 2566 และที่ประชุมวิสามัญผู้ถือหุ้นครั้งที่ 1/2566 เมื่อวันที่ 31 มกราคม 2566

* + - 1. **ค่าตอบแทนที่เป็นตัวเงิน**

ที่ประชุมวิสามัญผู้ถือหุ้น ครั้งที่ 1/2566 เมื่อวันที่ 31 มกราคม 2566 ได้มีมติกำหนดค่าตอบแทนคณะกรรมการบริษัทและค่าตอบแทนคณะกรรมการชุดย่อยต่างๆ ของบริษัทฯ ดังนี้

|  |  |
| --- | --- |
| **คณะกรรมการ/คณะกรรมการชุดย่อย** | **เบี้ยประชุม (บาท/คน/ครั้ง)** |
| **ประธาน** | **กรรมการ** |
| คณะกรรมการบริษัท | 30,000 | 20,000 |
| คณะกรรมการตรวจสอบ | 25,000 | 20,000 |

หมายเหตุ : 1. กรรมการที่ได้รับเงินเดือนประจำในฐานะพนักงานของบริษัทฯ จะไม่ได้รับค่าตอบแทนในฐานะกรรมการบริษัท

2. เบี้ยประชุมจะจ่ายเฉพาะกรรมการที่เข้าร่วมประชุมเท่านั้น

ทั้งนี้ รายละเอียดการจ่ายค่าตอบแทนที่เป็นตัวเงินให้แก่กรรมการ มีดังนี้

| **รายชื่อ** | **ค่าตอบแทนกรรมการ (บาท) ตั้งแต่วันที่ 1 มกราคม - 31 สิงหาคม 2566** |
| --- | --- |
| **คณะกรรมการบริษัท** | **คณะกรรมการตรวจสอบ** | **รวม** |
| 1. นายสุรพิทย์ กีรติบุตร
 | 120,000 | - | 120,000 |
| 1. รศ.ดร.พรรณวิภา กฤษฎาพงษ์
 | - | - | - |
| 1. ดร.ธีรญา กฤษฎาพงษ์
 | - | - | - |
| 1. ดร.กฤษฎา กิตติโกวิทธนา
 | - | - | - |
| 1. นายสุทธิศักดิ์ เจษฎาไพสิฐ
 | - | - | - |
| 1. นายกิตติศักดิ์ ชนกมาตุ
 | 80,000 | 75,000 | 155,000 |
| 1. หม่อมหลวงดิศปนัดดา ดิศกุล
 | 60,000 | 60,000 | 120,000 |
| 1. นายกุดั่น สุขุมานนท์
 | 60,000 | 40,000 | 100,000 |

* + - 1. **ค่าตอบแทนอื่น**

-ไม่มี-

* + 1. **การกำกับดูแลบริษัทย่อยและบริษัทร่วม**

บริษัทฯ มีนโยบายการลงทุนและการกำกับดูแลการดำเนินงานในบริษัทย่อยและบริษัทร่วม โดยมีรายละเอียดดังต่อไปนี้

* + - 1. **นโยบายการลงทุนในบริษัทย่อยและบริษัทร่วม**

บริษัทฯ มีนโยบายที่จะลงทุนในบริษัทที่สอดคล้องกับเป้าหมาย วิสัยทัศน์ และแผนกลยุทธ์ในการเติบโตของบริษัทฯ ซึ่งจะทำให้บริษัทฯ มีผลประกอบการหรือผลกำไรเพิ่มขึ้น หรือลงทุนในธุรกิจที่เอื้อประโยชน์ (Synergy) ให้กับบริษัทฯ เพื่อเพิ่มขีดความสามารถในการแข่งขัน และเพื่อให้บริษัทฯ บรรลุเป้าหมายในการเป็นผู้ประกอบการชั้นนำในธุรกิจหลักของบริษัทฯ ทั้งนี้ บริษัทฯ บริษัทย่อยและ/หรือ บริษัทร่วม อาจพิจารณาลงทุนในธุรกิจอื่นเพิ่มเติม เพื่อให้ได้รับผลตอบแทนที่ดีในการลงทุน โดยการพิจารณาการลงทุนของบริษัทฯ บริษัทย่อย และ/หรือ บริษัทร่วม นั้น บริษัทฯ จะทำการวิเคราะห์ความเป็นไปได้ของการลงทุน และพิจารณาศักยภาพ และปัจจัยความเสี่ยงจากการลงทุน โดยมีขั้นตอนการวิเคราะห์การลงทุนอย่างเหมาะสม ซึ่งจะต้องได้รับการอนุมัติจากที่ประชุมคณะกรรมการบริหาร และ/หรือ ที่ประชุมคณะกรรมการบริษัท และ/หรือ ที่ประชุมผู้ถือหุ้นของบริษัทฯ (แล้วแต่กรณี) ทั้งนี้ในการขออนุมัติการลงทุนในบริษัทย่อย และ/หรือบริษัทร่วมดังกล่าว จะต้องสอดคล้องกับข้อกฎหมาย กฎระเบียบ ประกาศ และคำสั่งของทางราชการที่เกี่ยวข้อง

**8.1.3.2 นโยบายการกำกับดูแลการดำเนินงานในบริษัทย่อยและบริษัทร่วม**

บริษัทฯ ได้กำหนดนโยบายการกำกับดูแลการดำเนินงานของบริษัทย่อย และบริษัทร่วม โดยมีวัตถุประสงค์เพื่อกำหนดมาตรการและกลไกทั้งทางตรงและทางอ้อมเพื่อให้บริษัทสามารถติดตามและกำกับดูแลการบริหารจัดการกิจการของบริษัทย่อยและบริษัทร่วม รวมถึงการติดตามดูแลให้บริษัทย่อยและบริษัทร่วมมีการปฏิบัติตามมาตรการและกลไกต่างๆ ที่กำหนดไว้ได้ตามนโยบายของบริษัท รวมถึงกฎหมายบริษัทมหาชน ประมวลกฎหมายแพ่งและพาณิชย์ กฎหมายหลักทรัพย์ และกฎหมายที่เกี่ยวข้อง ตลอดจนประกาศ ข้อบังคับและหลักเกณฑ์ต่าง ๆ ของคณะกรรมการกำกับตลาดทุน สำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน ก.ล.ต.”) และตลาดหลักทรัพย์แห่งประเทศไทย (“ตลาดหลักทรัพย์ฯ”) ทั้งนี้ เพื่อรักษาผลประโยชน์ในเงินลงทุนของบริษัทในบริษัทย่อยและบริษัทร่วมดังกล่าว โดยมีรายละเอียดดังนี้

* 1. บริษัทฯ จะติดตามและกำกับดูแลการบริหารจัดการและการดำเนินงานต่างๆ ของบริษัทย่อย และ/หรือบริษัทร่วม (โดยอนุโลม) ให้เป็นไปตามนโยบายที่บริษัทกำหนด กฎหมายที่เกี่ยวข้องกับการดำเนินธุรกิจ รวมทั้งกฎหมายว่าด้วยหลักทรัพย์และตลาดหลักทรัพย์ ประกาศคณะกรรมการกำกับตลาดทุน ข้อกำหนดของตลาดหลักทรัพย์ฯ โดยอนุโลมเท่าที่ไม่ขัดหรือแย้งกับกฎหมายอื่น
	2. บริษัทฯ จะแต่งตั้งผู้แทนเข้าไปเป็นกรรมการและผู้บริหารในบริษัทย่อย และ/หรือบริษัทร่วม อย่างน้อยตามสัดส่วนการถือหุ้นในแต่ละบริษัท เพื่อทำหน้าที่กำกับดูแลให้บริษัทย่อย และ/หรือบริษัทร่วมมีการดำเนินงานให้สอดคล้องและเป็นไปตามนโยบายต่างๆ ของบริษัทฯ
	3. บริษัทฯ มีนโยบายให้บริษัทย่อย และ/หรือบริษัทร่วม มีระบบควบคุมภายใน ระบบบริหารความเสี่ยง และระบบป้องกันการทุจริต รวมทั้งกำหนดมาตรการในการติดตามผลการดำเนินงานของบริษัทย่อย และ/หรือบริษัทร่วม อย่างมีประสิทธิภาพและสม่ำเสมอ และรัดกุมเพียงพอที่ทำให้มั่นใจได้ว่าการดำเนินการต่างๆ ของบริษัทย่อย และ/หรือบริษัทร่วมจะเป็นไปตามแผนงาน งบประมาณ นโยบายของบริษัทฯ
	4. บริษัทฯ มีนโยบายให้บริษัทย่อย และ/หรือบริษัทร่วม เปิดเผยข้อมูลที่สำคัญตามกฎเกณฑ์ที่กฎหมายกำหนด เช่น ฐานะการเงินและผลการดำเนินงาน การทำรายการที่เกี่ยวโยงกันและรายการที่อาจมีความขัดแย้งทางผลประโยชน์ รายการได้มาหรือจำหน่ายไปซึ่งทรัพย์สินที่มีนัยสำคัญ และรายการอื่นใดที่สำคัญซึ่งมิได้เป็นรายการธุรกิจปกติของบริษัทย่อยหรือบริษัทร่วม เป็นต้น ทั้งนี้ การเปิดเผยข้อมูลดังกล่าวจะต้องให้ข้อมูลเพียงพอ ครบถ้วน และถูกต้องภายในเวลาที่บริษัทฯ กำหนดและสอดคล้องกับหลักเกณฑ์ของหน่วยงานที่เกี่ยวข้อง
	5. ในกรณีที่บริษัทย่อยตกลงเข้าทำรายการที่เกี่ยวโยงกันกับบุคคลที่เกี่ยวโยงกัน หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทย่อยตามหลักเกณฑ์ที่กำหนดไว้ตามประกาศของคณะกรรมการกำกับตลาดทุน และ/หรือประกาศของตลาดหลักทรัพย์ฯ (แล้วแต่กรณี) บริษัทฯ และบริษัทย่อยจะต้องปฏิบัติตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้นๆ ก่อนเข้าทำรายการดังกล่าวโดยอนุโลม โดยบริษัทย่อยจะต้องปฏิบัติตามหลักเกณฑ์และวิธีการตามที่ประกาศดังกล่าวกำหนดเช่นเดียวกับกรณีที่บริษัทเป็นผู้ทำรายการดังกล่าวเอง
	6. ในกรณีที่บริษัทย่อยจะดำเนินการใด ๆ ที่อาจมีผลกระทบต่อฐานะการเงินและผลการดำเนินงานของบริษัทฯ หรือผลประโยชน์อื่นใดที่บริษัทฯ ควรได้รับในฐานะผู้ถือหุ้นของบริษัทย่อยอย่างมีนัยสำคัญ บริษัทย่อยจะดำเนินการในเรื่องดังกล่าวได้ จะต้องได้รับการพิจารณาและอนุมัติจากที่ประชุมผู้ถือหุ้น และ/หรือที่ประชุมคณะกรรมการของบริษัท โดยพิจารณาจากขนาดของรายการตามประกาศของคณะกรรมการกำกับตลาดทุน และ/หรือประกาศคณะกรรมการตลาดหลักทรัพย์แห่งประเทศไทย (แล้วแต่กรณี) เกี่ยวกับการทำรายการได้มาหรือจำหน่ายไปซึ่งสินทรัพย์ที่สำคัญ เป็นต้น
		1. **การติดตามให้มีการปฏิบัติตามนโยบายและแนวปฏิบัติในการกำกับดูแลกิจการ**
			1. **การปฏิบัติตามนโยบายและแนวปฏิบัติในการกำกับดูแลกิจการ**

บริษัทฯ ให้ความสำคัญกับเรื่องการกำกับดูแลกิจการที่ดี โดยได้กำหนดเป้าหมาย วิสัยทัศน์ วัตถุประสงค์ นโยบาย และแนวปฏิบัติที่เกี่ยวข้องไว้ในนโยบายการกำกับดูแลกิจการที่ดีและหลักจรรยาบรรณในการดำเนินธุรกิจ พร้อมทั้งส่งเสริมให้เกิดการปฏิบัติอย่างแท้จริงเพื่อสร้างความเชื่อมั่นต่อผู้มีส่วนได้เสียทุกกลุ่ม

สำหรับการดำเนินการที่ผ่านมา คณะกรรมการบริษัทได้พิจารณาอนุมัติปรับปรุงแก้ไขนโยบายการกำกับดูแลกิจการที่ดีและหลักจรรยาบรรณในการดำเนินธุรกิจให้ครอบคลุมหลักปฏิบัติและแนวทางปฏิบัติตามหลักการกำกับดูแลกิจการที่ดีสำหรับบริษัทจดทะเบียนปี 2560 (Corporate Governance Code for listed companies 2017) ของคณะกรรมการกำกับหลักทรัพย์และตลาดหลักทรัพย์ ซึ่งได้รับอนุมัติจากที่ประชุมคณะกรรมการบริษัท ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) และบริษัทฯ ได้มีการติดตามเพื่อให้เกิดการกำกับดูแลกิจการที่ดี ซึ่งครอบคลุมเรื่องบทบาทและความรับผิดชอบของคณะกรรมการบริษัทในฐานะผู้นำองค์กรเพื่อบรรลุเป้าหมายหลักของกิจการ การอบรมพัฒนาผู้บริหารระดับสูงอย่างต่อเนื่อง ไม่ว่าจะเป็นในสาขาวิชาชีพ และการพัฒนาบุคคล การประกอบธุรกิจอย่างมีความรับผิดชอบตามนโยบายการพัฒนาความยั่งยืนองค์กร การแต่งตั้งคณะทำงานบริหารความเสี่ยงซึ่งรายงานตรงต่อคณะกรรมการตรวจสอบ การเปิดเผยข้อมูลทางการเงินอย่างถูกต้อง และการให้ข้อมูลกับผู้ถือหุ้นอย่างพอเพียง ซึ่งจากผลการติดตามพบว่า บริษัทฯ ได้ดำเนินการตามแนวทางได้ครบถ้วนแล้ว

* + - 1. **นโยบายการป้องกันความขัดแย้งทางผลประโยชน์**

บริษัทฯ ได้กำหนดนโยบายเกี่ยวกับการป้องกันความขัดแย้งทางผลประโยชน์เพื่อให้ผู้มีส่วนเกี่ยวข้องปฏิบัติหน้าที่บนหลักการที่ว่าการตัดสินใจในการทำธุรกรรมหรือรายการใดๆ ของบริษัทฯ จะต้องเป็นไปเพื่อผลประโยชน์สูงสุดของบริษัทฯ ผู้ถือหุ้น และนักลงทุน และควรหลีกเลี่ยงการกระทำที่อาจก่อให้เกิดความขัดแย้งทางผลประโยชน์ โดยมีแนวปฏิบัติตามนโยบายการป้องกันความขัดแย้งทางผลประโยชน์ ซึ่งได้รับอนุมัติจากที่ประชุมคณะกรรมการบริษัท ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) โดยมีรายละเอียดดังนี้

* + - * 1. กรรมการ ผู้บริหาร พนักงาน ต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ และบริษัทย่อย หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ และบริษัทย่อย ไม่ว่าจะทำเพื่อประโยชน์ส่วนตนหรือประโชน์ของผู้อื่น เว้นแต่จะเป็นไปตามที่กฎหมายกำหนด ทั้งนี้ ในระหว่างการเป็นกรรมการ ผู้บริหาร พนักงานของบริษัทฯ และภายหลังจากพ้นจากตำแหน่งกรรมการ ผู้บริหาร หรือพ้นจากสภาพการเป็นพนักงานของบริษัทฯ เป็นระยะเวลา 1 ปี

ก่อนการแต่งตั้งกรรมการ บุคคลที่ได้รับการเสนอชื่อเพื่อแต่งตั้งเป็นกรรมการที่อาจมีส่วนได้เสียในกิจการใด ๆ ที่ประกอบธุรกิจลักษณะเดียวกันกับบริษัทฯ และบริษัทย่อย หรือเป็นกิจการที่เป็นคู่แข่งทางการค้ากับกิจการของบริษัทฯ และบริษัทย่อยจะต้องแจ้งรายละเอียดความสัมพันธ์และส่วนได้เสียให้บริษัททราบเป็นหนังสือเพื่อจัดส่งรายละเอียดดังกล่าวให้แก่ผู้ถือหุ้นทราบล่วงหน้าในหนังสือเชิญประชุม

* + - * 1. กรรมการและผู้บริหารต้องรายงานให้บริษัทฯ ทราบถึงการมีส่วนได้ส่วนเสียของตน หรือของบุคคลที่เกี่ยวข้องกรณีมีส่วนได้ส่วนเสียที่เกี่ยวข้องกับการบริหารจัดการกิจการของบริษัทฯ โดยให้มีรายงานการมีส่วนได้เสียของกรรมการและผู้บริหาร
				2. กรรมการ ผู้บริหาร และพนักงานของบริษัทฯจะต้องไม่แสวงหาประโยชน์ให้แก่ตนเองหรือผู้อื่นไม่ว่าทั้งทางตรงหรือทางอ้อม โดยนำสารสนเทศ ข้อมูลภายใน หรือความลับของบริษัท เช่น แผนธุรกิจ ผลประกอบการ มติที่ประชุม การคาดการณ์ทางธุรกิจ ผลงานจากการวิจัยและพัฒนา การประมูลราคา ไปเปิดเผยกับบุคคลภายนอก หรือใช้ประโยชน์นอกเหนือจากเพื่อการปฏิบัติงานของบริษัท รวมถึงการปฏิบัติตามนโยบายการใช้ข้อมูลภายในของบริษัทอย่างเคร่งครัด
				3. กรรมการ ผู้บริหาร และพนักงานของบริษัทฯ ควรหลีกเลี่ยงการทำรายการที่อาจก่อให้เกิดความขัดแย้งทางผลประโยชน์กับบริษัทฯ หรือบริษัทย่อย
				4. หากมีความจำเป็น กรรมการ ผู้บริหาร และพนักงานของบริษัทฯ อาจเข้าทำรายการดังกล่าวได้ โดยมีเงื่อนไขว่ารายการดังกล่าวต้องมีความสมเหตุสมผลและเป็นประโยชน์สูงสุดต่อบริษัท ให้กระทำรายการเสมือนบริษัททำรายการดังกล่าวกับบุคคลภายนอก โดยต้องยึดมั่นในหลักการกำหนดราคาและเงื่อนไขของรายการซึ่งเป็นไปอย่างยุติธรรมและเป็นไปตามปกติธุรกิจการค้า (Fair and at arm’s length basis) หรือตามนโยบายของบริษัทที่เกี่ยวข้อง และให้มีการรายงานการเข้าทำรายการดังกล่าวต่อที่ประชุมคณะกรรมการตรวจสอบของบริษัท เพื่อรับทราบในทุก ๆ ไตรมาส ทั้งนี้ ห้ามมิให้กรรมการ ผู้บริหารหรือพนักงานของบริษัทที่มีส่วนได้เสียในรายการนั้น ๆ มีส่วนในการพิจารณาอนุมัติหรือให้ความเห็นชอบ และต้องไม่เข้าร่วมในการพิจารณา รวมทั้งไม่มีอำนาจในการอนุมัติรายการนั้น ๆ
				5. คณะกรรมการบริษัท ต้องจัดให้มีมาตรการติดตามดูแลรายการที่อาจมีความขัดแย้งทางผลประโยชน์ โดยต้องพิจารณาถึงความเหมาะสมของรายการอย่างรอบคอบและเป็นอิสระภายใต้กรอบของการกำกับดูแลกิจการที่ดี เพื่อประโยชน์สูงสุดของบริษัทฯ เป็นสำคัญ เสมือนหนึ่งเป็นการทำธุรกรรมกับบุคคลภายนอก โดยกรณีที่กรรมการ ผู้บริหาร และพนักงานมีความจำเป็นต้องเข้าทำรายการหรือมีส่วนเกี่ยวข้องกับรายการที่ตนมีความขัดแย้งทางผลประโยชน์ กรรมการ ผู้บริหาร และพนักงานรายนั้นต้องไม่มีส่วนในการพิจารณารายการดังกล่าว

 สำหรับการดำเนินการที่ผ่านมา บริษัทฯ ได้มีการติดตามเพื่อป้องกันความขัดแย้งทางผลประโยชน์ และมีการอนุมัตินโยบายต่างๆ เพื่อป้องกันความขัดแย้งทางผลประโยน์เพิ่มเติม รวมทั้งคณะกรรมการตรวจสอบได้สอบทานและให้ความเห็นต่อรายการระหว่างกันระหว่างบริษัทฯ และบุคคลที่อาจมีความขัดแย้งที่เกิดขึ้นเป็นประจำทุกไตรมาส

* + - 1. **การใช้ข้อมูลเพื่อแสวงหาผลประโยชน์**

บริษัทฯ ให้ความสำคัญต่อการป้องกันการใช้ข้อมูลภายในของบริษัทฯ ที่ประชุมคณะกรรมการบริษัท ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) ได้มีมติอนุมัตินโยบายการดูและการใช้ข้อมูลภายในเพื่อให้มั่นใจว่าบริษัทฯ จะมีการดูแล เก็บรักษา และป้องกันการใช้ข้อมูลภายในที่อาจส่งผลกระทบต่อบริษัทฯ โดยบริษัทฯ ได้กำหนดแนวทางป้องกันการใช้ข้อมูลภายใน ดังนี้

* + - * 1. ให้ความรู้แก่กรรมการและผู้บริหารของบริษัทฯ เกี่ยวกับหน้าที่ในการรายงานการถือและการเปลี่ยนแปลงการถือครองหลักทรัพย์ของบริษัทและสัญญาซื้อขายล่วงหน้าที่อ้างอิงกับราคาหรือผลตอบแทนของหลักทรัพย์ของบริษัทฯ ทั้งของตนเอง คู่สมรสหรือผู้ที่อยู่กินด้วยกันฉันสามีภริยา และบุตรที่ยังไม่บรรลุนิติภาวะ รวมถึงนิติบุคคลที่กรรมการหรือผู้บริหาร คู่สมรสหรือผู้ที่อยู่กินด้วยกันฉันสามีภริยา และบุตรที่ยังไม่บรรลุนิติภาวะของกรรมการหรือผู้บริหารของบริษัทฯ เป็นผู้ถือหุ้นรวมกันเกินร้อยละ 30 ของจำนวนสิทธิออกเสียงทั้งหมดของนิติบุคคลดังกล่าวและการถือหุ้นรวมกันดังกล่าวเป็นสัดส่วนที่มากที่สุดในนิติบุคคลนั้นต่อสำนักงาน ก.ล.ต. ตามแนวทางที่กำหนดไว้ในมาตรา 59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้ไขเพิ่มเติม) รวมถึงประกาศที่เกี่ยวข้อง
				2. กำหนดให้กรรมการและผู้บริหารของบริษัทฯ มีหน้าที่ในการรายงานการถือและการเปลี่ยนแปลงการถือหลักทรัพย์ของบริษัทและสัญญาซื้อขายล่วงหน้าที่อ้างอิงกับราคาหรือผลตอบแทนของหลักทรัพย์ของบริษัทฯ ทั้งของตนเองและของบุคคลที่เกี่ยวข้องต่อสำนักงาน ก.ล.ต. ตามมาตรา 59 และบทกำหนดโทษตามมาตรา 275 แห่ง พ.ร.บ. หลักทรัพย์ฯ รวมถึงประกาศที่เกี่ยวข้อง และจัดส่งสำเนารายงานนี้ให้แก่เลขานุการบริษัทในวันเดียวกันกับที่ส่งรายงานต่อสำนักงานก.ล.ต. โดยให้กรรมการและผู้บริหารของบริษัทฯ รายงานภายใน 7 วันทำการนับแต่วันที่มีการซื้อ ขาย โอน หรือรับโอนหลักทรัพย์หรือสัญญาซื้อขายล่วงหน้า ในกรณีผู้มีหน้าที่รายงานเป็นกรรมการหรือผู้บริหารของบริษัทฯ ซึ่งบริษัทฯ ได้แจ้งรายชื่อเพื่อนำเข้าสู่ระบบข้อมูลรายชื่อกรรมการและผู้บริหารของบริษัทที่ออกหลักทรัพย์ตามวิธีการที่สำนักงาน ก.ล.ต. กำหนดในประกาศสำนักงาน ก.ล.ต. ว่าด้วยแบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัทฯ และกรรมการหรือผู้บริหารที่มีหน้าที่รายงาน ได้ซื้อ ขาย โอน หรือรับโอนหลักทรัพย์หรือสัญญาซื้อขายล่วงหน้า ก่อนวันที่มีชื่อแสดงในระบบข้อมูลรายชื่อกรรมการและผู้บริหารของบริษัทดังกล่าวภายใน 3 วันทำการนับแต่วันที่มีการซื้อ ขาย โอน หรือรับโอนหลักทรัพย์หรือสัญญาซื้อขายล่วงหน้า ในกรณีอื่นๆ ที่นอกจากที่กล่าวข้างต้น ทั้งนี้ ให้เลขานุการบริษัทมีหน้าที่สรุปรายงานดังกล่าวต่อที่ประชุมคณะกรรมการบริษัทเพื่อรับทราบเป็นประจำทุกไตรมาส
				3. กำหนดให้กรรมการ ผู้บริหาร รวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า รวมทั้งบุคคลที่เกี่ยวข้อง และพนักงานที่เกี่ยวข้องกับข้อมูลภายในเกี่ยวกับงบการเงิน ฐานะการเงิน หรือผลการดำเนินงานของบริษัทฯ และบริษัทย่อยรวมถึงข้อมูลภายในอื่นที่เป็นสาระสำคัญซึ่งมีผลหรืออาจมีผลต่อการเปลี่ยนแปลงราคาหลักทรัพย์ ต้องงดการซื้อขายหลักทรัพย์ของบริษัทฯ หรือเข้าผูกพันตามสัญญาซื้อขายล่วงหน้าที่อ้างอิงกับราคาหรือหรือผลตอบแทนของหลักทรัพย์ของบริษัทฯ ในช่วงระยะเวลาอย่างน้อย 1 เดือน ก่อนการเปิดเผยงบการเงินให้แก่สาธารณชนทราบ และต้องไม่ซื้อขายหลักทรัพย์ของบริษัทฯ จนกว่าจะพ้นระยะเวลา 24 ชั่วโมง ภายหลังจากที่ข้อมูลดังกล่าวของบริษัทฯ ได้เปิดเผยต่อสาธารณชนแล้ว
				4. ห้ามมิให้กรรมการ ผู้บริหาร และพนักงานของบริษัทที่เกี่ยวข้อง และ/หรือบุคคลที่มีหน้าที่ซึ่งเปิดโอกาสให้เข้าถึงหรือครอบครองข้อมูลภายใน ใช้ข้อมูลภายในของบริษัทฯ ที่มีหรืออาจมีผลกระทบต่อการเปลี่ยนแปลงราคาของหลักทรัพย์ของบริษัทฯ ซึ่งยังมิได้เปิดเผยต่อสาธารณะ ซึ่งตนได้ล่วงรู้มา เพื่อการซื้อ ขาย เสนอซื้อ เสนอขาย หรือชักชวนให้บุคคลอื่นซื้อ ขาย เสนอซื้อ หรือเสนอขาย ซึ่งหลักทรัพย์ของบริษัทฯ ไม่ว่าทั้งทางตรงหรือทางอ้อม และไม่ว่าการกระทำดังกล่าวจะทำเพื่อประโยชน์ต่อตนเองหรือผู้อื่น หรือนำข้อเท็จจริงเช่นนั้นออกเปิดเผยเพื่อให้ผู้อื่นกระทำดังกล่าว โดยตนได้รับผลประโยชน์ตอบแทนหรือไม่ก็ตาม
				5. ห้ามมิให้กรรมการ ผู้บริหาร และพนักงานของบริษัทที่เกี่ยวข้อง และ/หรือบุคคลที่มีหน้าที่ซึ่งเปิดโอกาสให้เข้าถึงหรือครอบครองข้อมูลภายใน เปิดเผยข้อมูลภายในของบริษัทฯ และห้ามไม่ให้มีการใช้ตำแหน่งหน้าที่ในบริษัทฯ หรือนำข้อมูลภายใน หรือสารสนเทศที่มีสาระสำคัญซึ่งได้รับรู้ หรือรับทราบในระหว่างปฏิบัติงานในบริษัทฯ ซึ่งยังไม่ได้เปิดเผยต่อสาธารณะ ไปแสวงหาผลประโยชน์ในทางมิชอบ หรือเปิดเผยกับบุคคลภายนอกเพื่อประโยชน์ของตนเอง หรือบุคคลอื่น ไม่ว่าโดยทางตรงหรือทางอ้อม โดยไม่คำนึงว่าจะได้รับผลประโยชน์ตอบแทนหรือไม่ก็ตาม

 สำหรับการดำเนินการที่ผ่านมา บริษัทฯ ได้มีการติดตามการใช้ข้อมูลภายในเพื่อการกำกับดูแล ซึ่งครอบคลุมเรื่องการจำหักจำนวนบุคคลที่ทราบข้อมูลภายใน การกำหนดสิทธิการเข้าถึงข้อมูลของบริษัท การทำสัญญารักษาความลับและการไม่แข่งขันทางการค้ากับพนักงานทุกคนเพื่อป้องกันไม่ให้นำข้อมูลทางธุรกิจ หรือข้อมูลส่วนบุคคล หรือความลับทางการค้าไปเปิดเผยต่อบุคคลใดๆ

* + - 1. **การต่อต้านทุจริตและคอร์รัปชัน**

บริษัทฯ ได้กำหนดนโยบายการต่อต้านการทุจริตคอร์รัปชัน เพื่อเป็นแนวทางการปฏิบัติเพื่อป้องกันและต่อต้านการทุจริตคอร์รัปชั่นในการดำเนินธุรกิจของบริษัทฯ ให้ชัดเจนยิ่งขึ้น โดยสร้างวัฒนธรรมองค์กรให้ทุกคนตระหนักถึงพิษภัยของการทุจริตคอร์รัปชั่น สร้างค่านิยมที่ถูกต้อง และเพิ่มความเชื่อมั่นต่อผู้มีส่วนได้ส่วนเสียทุกฝ่าย เพื่อให้การต่อต้านทุจริตคอร์รัปชั่นเป็นไปอย่างมีประสิทธิภาพ โดยนโยบายดังกล่าวได้รับอนุมัติจากที่ประชุมคณะกรรมการบริษัท ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) ตามที่ได้กล่าวไปแล้วในส่วนที่ 6.1.4 นโยบายและแนวปฏิบัติที่เกี่ยวกับผู้ถือหุ้นและผู้มีส่วนได้เสีย โดยมุ่งหมายให้กรรมการ กรรมการในคณะกรรมการชุดย่อย ผู้บริหาร หรือพนักงานต้องปฏิบัติหน้าที่การงานโดยไม่อาศัย หรือยินยอมให้ผู้อื่นอาศัยอำนาจหน้าที่ในตำแหน่งของตน ไม่ว่าทางตรงหรือทางอ้อม รวมถึงการเรียกร้อง หรือดำเนินการเพื่อการคอร์รัปชัน โดยหวังประโยชน์อันมิชอบต่อตนเองหรือผู้อื่น หรือเพื่อก่อประโยชน์อันไม่พึงจะมี หรืออันมิควรจะได้ต่อตนเองหรือผู้อื่น โดยบริษัทฯ ได้สื่อสารและอบรมให้แก่กรรมการ กรรมการในคณะกรรมการชุดย่อย ผู้บริหารและพนักงานภายในองค์กรเพื่อให้ความรู้เกี่ยวกับนโยบายและแนวปฏิบัติในการต่อต้านทุจริตและคอร์รัปชัน และจัดให้มีช่องทางการแจ้งเบาะแสและร้องเรียนการกระทำอันส่อทุจริตหรือคอร์รัปชัน รวมถึงมาตรการคุ้มครองและรักษาความลับของผู้แจ้งเบาะแสหรือร้องเรียน โดยหากบริษัทฯ พบว่ามีการให้สินบน การทุจริตและคอร์รัปชันหรือฝ่าฝืนนโยบาย บริษัทฯ จะถือว่าผู้นั้นกระทำผิดระเบียบข้อบังคับเกี่ยวกับการทำงาน ซึ่งจะต้องได้รับการพิจารณาโทษทางวินัย รวมถึงอาจได้รับโทษตามกฎหมายที่เกี่ยวข้องหากการกระทำนั้นผิดกฎหมาย ทั้งนี้ ณ วันที่ 30 มิถุนายน 2566 บริษัทฯ ไม่พบว่ามีรายงานการให้สินบนหรือการทุจริตและคอร์รัปชัน

* + - 1. **การแจ้งเบาะแส (Whistleblowing)**

บริษัทฯ ได้กำหนดนโยบายเกี่ยวกับการร้องเรียนและการแจ้งเบาะแสการกระทำความผิดเพื่อบังคับใช้กับกรรมการ กรรมการ ผู้บริหาร พนักงาน ลูกค้า ลูกจ้างและบุคคลภายนอกที่มีส่วนได้เสียของบริษัทฯ ซึ่งได้รับอนุมัติจากที่ประชุมคณะกรรมการบริษัท ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) โดยบริษัทฯ ได้กำหนดกระบวนการ วิธีการ และช่องทางในการร้องเรียนเกี่ยวกับการกระทำผิดหรือประพฤติมิชอบที่ได้พบเห็นหรือรับทราบ ที่แสดงว่าผู้มีส่วนได้เสียได้รับผลกระทบหรือมีความเสี่ยงที่จะได้รับผลกระทบอันจะก่อให้เกิดความเสียหายต่อผู้มีส่วนได้เสียทุกกลุ่มจากการดำเนินธุรกิจของบริษัทฯ หรือจากการปฏิบัติของกรรมการ ผู้บริหาร พนักงาน หรือลูกจ้างของบริษัทฯ เกี่ยวกับการกระทำผิดกฎหมายหรือจรรยาบรรณและจริยธรรมธุรกิจ รวมถึงพฤติกรรมที่อาจส่อถึงการทุจริตคอร์รัปชั่น การปฏิบัติอย่างไม่เท่าเทียมกัน หรือการกระทำที่ขาดความระมัดระวังและขาดความรอบคอบ สามารถแจ้งเบาะแสหรือข้อร้องเรียนเกี่ยวกับการกระทำผิดได้ที่

ทางไปรษณีย์ โดยส่งมาที่

ประธานกรรมการตรวจสอบ

บริษัท สเปเชี่ยลตี้ เนเชอรัล โปรดักส์ จำกัด (มหาชน)

เลขที่ 700/36 หมู่ 6 ตำบลหนองไม้แดง อำเภอเมือง จังหวัดชลบุรี 20000

ทางอีเมล โดยส่งมาที่

แจ้งเบาะแสการทุจริตคอรัปชั่น : secretary@snpthai.com

ร้องเรียนผลิตภัณฑ์ : qmr@snpthai.com

 ทั้งนี้ ตั้งแต่บริษัทฯ ประกาศใช้นโยบายการแจ้งเบาะแสบริษัทฯ ยังไม่มีรายงานการแจ้งเบาะแสเกี่ยวกับการกระทำผิดหรือประพฤติมิชอบแต่อย่างใด

|  |
| --- |
| * 1. รายงานผลการปฏิบัติหน้าที่ของคณะกรรมการตรวจสอบ
 |

* + 1. จำนวนครั้งการประชุมและการเข้าประชุม

รายละเอียดการเข้าประชุมของคณะกรรมการตรวจสอบ เป็นดังนี้

| **รายชื่อ** | **จำนวนครั้งที่เข้าร่วมประชุม/จำนวนการประชุมทั้งหมด** |
| --- | --- |
| **1 ม.ค. 2566 - 31 ส.ค. 2566** |
| 1. นายกิตติศักดิ์ ชนกมาตุ
 | 3/3 |
| 1. หม่อมหลวงดิศปนัดดา ดิศกุล
 | 3/3 |
| 1. นายกุดั่น สุขุมานนท์
 | 2/3  |

หมายเหตุ : คณะกรรมการตรวจสอบได้รับการแต่งตั้งโดยที่ประชุมคณะกรรมการบริษัท ครั้งที่ 1/2566 เมื่อวันที่ 20 มกราคม 2566 และที่ประชุมวิสามัญผู้ถือหุ้นครั้งที่ 1/2566 เมื่อวันที่ 31 มกราคม 2566 จึงไม่ได้มีการประชุมในปี 2565

* + 1. ผลการปฏิบัติหน้าที่ของคณะกรรมการตรวจสอบ

สำหรับงวดแปดเดือนสิ้นสุดวันที่ 31 สิงหาคม 2566 คณะกรรมการตรวจสอบได้พิจารณาเรื่องสำคัญดังต่อไปนี้

(1) สอบทานงบการเงินประจำปี 2566 งบการเงินประจำไตรมาส 1 และไตรมาส 2 ปี 2566 เพื่อให้มั่นใจว่าการจัดทำงบการเงินเป็นไปอย่างถูกต้องตามมาตรฐานการรายงานทางการเงิน และมีการเปิดเผยข้อมูลอย่างถูกต้องและเพียงพอตามข้อกำหนดของกฎหมายและมาตรฐานการรายงานทางการเงิน

(2) สอบทานงบการเงินรวมเสมือน ประจำปี 2563

(3) สอบทานรายการระหว่างกันของบริษัทฯ และบริษัทย่อยกับบุคคลที่อาจมีความขัดแย้งที่เกิดขึ้นในปี 2565 และงวดหกเดือนแรกปี 2566 เพื่อให้เป็นการดำเนินการตามเงื่อนไขการค้าปกติทั่วไป เป็นประโยชน์ต่อการดำเนินธุรกิจของบริษัท โดยให้ความเห็นในการทำรายการระหว่างกัน และรวมถึงการเปิดเผยข้อมูลที่ถูกต้องเพียงพอ

(4) พิจารณาคัดเลือก เสนอแต่งตั้ง บริษัท ดีลอยท์ ทู้ช โธมัทสุ ไชยยศ สอบบัญชี จำกัด เป็นผู้สอบบัญชีของบริษัทฯ ประจำปี 2566 ตลอดจนการประชุมร่วมกับผู้สอบบัญชีทุกไตรมาส เพื่อรับทราบและหารือเกี่ยวกับประเด็นด้านบัญชีเพื่อให้การจัดทำงบการเงินเป็นไปอย่างถูกต้องและมีประสิทธิภาพ

(5) กำกับดูแลงานตรวจสอบระบบการควบคุมภายในของบริษัทฯ ให้มีความเพียงพอเหมาะสม โดยมีการแต่งตั้งบริษัท เจพี ทิพ ออดิท จำกัด เป็นผู้ตรวจสอบภายในอิสระ และคณะกรรมการตรวจสอบได้พิจารณาอนุมัติแผนการตรวจสอบภายในประจำปี 2566 และรับทราบผลการตรวจสอบและผลการติดตามการดำเนินการแก้ไขตามข้อเสนอแนะของผู้ตรวจสอบระบบการควบคุมภายในจากผู้ตรวจสอบภายในอิสระเป็นรายไตรมาส

(6) รับทราบผลการประเมินความเสี่ยง และแนวทางการบริหารจัดการความเสี่ยงของบริษัทฯ จากคณะทำงานบริหารความเสี่ยง รวมทั้งให้ข้อเสนอแนะเพื่อให้เกิดการพัฒนาและปรับปรุงให้ดียิ่งขึ้น

(7) พิจารณาให้ความเห็นแบบประเมินความเพียงพอของระบบควบคุมภายใน (COSO Report)

ทั้งนี้ โปรดพิจารณารายละเอียดเพิ่มเติมแสดงในเอกสารแนบ 6 (*รายงานคณะกรรมการตรวจสอบ*)

|  |
| --- |
| * 1. สรุปผลการปฏิบัติหน้าที่ของกรรมการชุดย่อยอื่นๆ
 |

* + 1. **จำนวนครั้งการประชุมและการเข้าประชุม**
			1. **คณะกรรมการบริหาร**

รายละเอียดการเข้าประชุมของคณะกรรมการบริหาร เป็นดังนี้

| **รายชื่อ** | **จำนวนครั้งที่เข้าร่วมประชุม/จำนวนการประชุมทั้งหมด** |
| --- | --- |
| **1 ม.ค. 2566 - 31 ส.ค. 2566** |
| 1. รศ.ดร.พรรณวิภา กฤษฎาพงษ์
 | 3/3 |
| 1. ดร.ธีรญา กฤษฎาพงษ์
 | 3/3 |
| 1. ดร.กฤษฎา กิตติโกวิทธนา
 | 3/3 |
| 1. นายสุทธิศักดิ์ เจษฎาไพสิฐ
 | 3/3 |
| 1. นายอชิตเดช อาชาไพโรจน์
 | 3/3 |

หมายเหตุ : คณะกรรมการบริหารได้รับการแต่งตั้งโดยคณะกรรมการบริษัท ครั้งที่ 1/2566 เมื่อวันที่ 20 มกราคม 2566 จึงไม่มีการประชุมในปี 2565

* + - 1. **คณะทำงานบริหารความเสี่ยง**

รายละเอียดการเข้าประชุมของคณะทำงานบริหารความเสี่ยง เป็นดังนี้

| **รายชื่อ** | **จำนวนครั้งที่เข้าร่วมประชุม/จำนวนการประชุมทั้งหมด** |
| --- | --- |
| **1 ม.ค. 2566 - 31 ส.ค. 2566** |
| 1. ดร.ธีรญา กฤษฎาพงษ์
 | 3/3 |
| 1. ดร.กฤษฎา กิตติโกวิทธนา
 | 3/3 |
| 1. นายสุทธิศักดิ์ เจษฎาไพสิฐ
 | 3/3 |
| 1. นายอชิตเดช อาชาไพโรจน์
 | 3/3 |
| 1. นางสาวอัมพร มุ่งสิน
 | 3/3 |
| 1. นางสาวพรรณนิภา ภูสุวรรณ์
 | 3/3 |

* + 1. **ผลการปฏิบัติหน้าที่ของคณะกรรมการชุดย่อยอื่นๆ**
			1. **คณะกรรมการบริหาร**

สำหรับงวดแปดเดือนสิ้นสุดวันที่ 31 สิงหาคม 2566 คณะกรรมการบริหารได้พิจารณาเรื่องสำคัญดังต่อไปนี้

* + - * 1. กำหนด วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของกลุ่มบริษัท
				2. พิจารณาอนุมัติแผนการดำเนินธุรกิจประจำปี 2566
				3. พิจารณาอนุมัติอำนาจอนุมัติของบริษัทฯ เพื่อนำเสนอต่อที่ประชุมคณะกรรมการบริษัทเพื่อพิจารณาอนุมัติ
				4. พิจารณารับทราบและติดตามความคืบหน้าผลการดำเนินงานและการบริหารงานของฝ่ายต่างๆ รวมทั้งให้คำแนะนำต่างๆ ในการบริหารงานเพื่อให้บรรลุตามแผนการดำเนินธุรกิจและเป้าหมายที่กำหนดไว้

**8.3.2.2 คณะทำงานบริหารความเสี่ยง**

 คณะทำงานบริหารความเสี่ยงได้พิจารณาวิเคราะห์และกำหนดปัจจัยความเสี่ยง สาเหตุของความเสี่ยง ผลกระทบที่อาจเกิดขึ้น และวิธีบริหารจัดการความเสี่ยงของบริษัทฯ และมีการติดตามและทบทวนอย่างสม่ำเสมอเพื่อให้เหมาะสมกับธุรกิจและสถานการณ์ในแต่ละขณะ เพื่อให้มั่นใจว่าบริษัทฯ มีการควบคุมจัดการความเสี่ยงที่สำคัญ โดยได้มีรายงานให้คณะกรรมการตรวจสอบ และคณะกรรมการบริษัทฯ รับทราบเป็นประจำทุกไตรมาส